CELEX: 62021TN0393
Language: da
Date: 2021-07-05 00:00:00
Title: Sag T-393/21: Sag anlagt den 5. juli 2021 — Max Heinr. Sutor mod SRB

30.8.2021   
            
            
               DA
            
            
               Den Europæiske Unions Tidende
            
            
               C 349/43
            
         
      Sag anlagt den 5. juli 2021 — Max Heinr. Sutor mod SRB
      (Sag T-393/21)
      (2021/C 349/59)
      Processprog: tysk
      
         Parter
      
      
         Sagsøger: Max Heinr. Sutor OHG (Hamborg, Tyskland) (ved Rechtsanwälte A. Glos, M. Rätz og T. Kreft)
      
         Sagsøgt: Den Fælles Afviklingsinstans (SRB)
      
         Sagsøgerens påstande
      
      
                  —
               
               
                  Afgørelse truffet af Den Fælles Afviklingsinstans den 14. april 2021 om fastsættelse af ex ante-bidrag til Den Fælles Afviklingsfond for 2021 (ref.: SRB/ES/2021/22), herunder sagsøgtes meddelelse af 14. april 2021 til uddybning af afgørelsen og vedrørende sagsøgeren for så vidt angår de data, der er anvendt til beregning af ex ante-bidrag til Den Fælles Afviklingsfond for 2021 (ref.: SRB/ES2021/24), annulleres, for så vidt som den vedrører sagsøgeren.
               
            
                  —
               
               
                  Den Fælles Afviklingsinstans tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fjorten anbringender.
      
                  1.
               
               
                  Første anbringende: Tilsidesættelse af artikel 5, stk. 1, litra e), i delegeret forordning (EU) 2015/63 (1), idet de kundepenge, som sagsøgeren forvalter, ikke blev udelukket af sagsøgte ved beregningen af bankbidraget for 2020. Artikel 5, stk. 1, litra e), i delegeret forordning (EU) 2015/63 skal i det mindste anvendes tilsvarende på sådanne kundepenge, der er beskyttet mod insolvens.
               
            
                  2.
               
               
                  Andet anbringende: Tilsidesættelse af proportionalitetsprincippet i henhold til artikel 70, stk. 2, andet afsnit, i forordning (EU) nr. 806/2014 (2), sammenholdt med artikel 103, stk. 7, i direktiv 2014/59/EU (3), idet der i afgørelsen er fastsat et bidrag, der er 100 gange højere, alene på grundlag af de — risikofrie — forvaltede passiver, som sagsøgeren har opført i regnskabet.
               
            
                  3.
               
               
                  Tredje anbringende: Tilsidesættelse af princippet om ligebehandling, idet afgørelsen, uden at dette er objektivt begrundet, behandler sagsøgeren forskelligt i forhold til kreditinstitutter, hvis nationale regnskabsstandarder ikke kræver dokumentation for forvaltede passiver eller bogfører dem i henhold til IFRS, såsom værdipapirfirmaer, som forvalter kundepenge.
               
            
                  4.
               
               
                  Fjerde anbringende: Tilsidesættelse af artikel 16 i Den Europæiske Unions charter om grundlæggende rettigheder (herefter »chartret«), eftersom medtagelsen af de risikofrie forvaltede passiver i beregningsgrundlaget medfører en forhøjelse af sagsøgerens bidrag for 2021 med en faktor på 100, uden at et sådant indgreb er begrundet.
               
            
                  5.
               
               
                  Femte anbringende: Tilsidesættelse af artikel 49 TEUF, sammenholdt med artikel 54 TEUF, idet afgørelsen begrænser sagsøgerens ret til at udøve erhvervsvirksomhed i den medlemsstat, hvor sagsøgeren har sit hovedsæde, idet denne begrænsning er uforholdsmæssig og behandler sagsøgeren forskelligt i forhold til kreditinstitutter i andre medlemsstater.
               
            
                  6.
               
               
                  Sjette anbringende: Tilsidesættelse af artikel 17, stk. 3 og 4, i delegeret forordning (EU) 2015/63, idet sagsøgte ikke ved fastsættelsen af det årlige bidrag, der skulle betales for bidragsperioden 2021, tog hensyn til de reviderede oplysninger, som sagsøgeren indgav for bidragsårene 2018-2020, og ikke nedsatte sagsøgerens bidrag for 2021 tilsvarende.
               
            
                  7.
               
               
                  Syvende anbringende: Tilsidesættelse af retten til at blive hørt i henhold til chartrets artikel 41, stk. 1, og artikel 41, stk. 2, litra a), idet sagsøgeren kun fik en faktisk frist på tre dage til inden for rammerne af høringen at gennemse et udkast til den individuelle meddelelse af betaling af bankbidrag for 2021 og at fremsende bemærkninger til sagsøgte.
               
            
                  8.
               
               
                  Ottende anbringende: Tilsidesættelse af chartrets artikel 41, stk. 1, og artikel 41, stk. 2, litra c), og artikel 296, stk. 2, TEUF, idet sagsøgeren ikke på grundlag af begrundelsen i den anfægtede afgørelse er i stand til at efterprøve størrelsen af sit bidrag.
               
            
                  9.
               
               
                  Niende anbringende: Tilsidesættelse af princippet om en effektiv domstolsbeskyttelse i medfør af chartrets artikel 47, stk. 1, idet begrundelsen ikke gør det muligt for sagsøgeren at vurdere, om der er grund til at indbringe sagen for den kompetente ret.
               
            
                  10.
               
               
                  Tiende (subsidiære) anbringende: Artikel 4-7 og artikel 9 i delegeret forordning (EU) 2015/63 samt bilag I hertil er ugyldige, idet de på grund af den indbyrdes afhængighed mellem bidragene og anvendelsen af fortrolige oplysninger fra tredjemand forpligter sagsøgte til at vedtage en afgørelse, som tilsidesætter begrundelsespligten.
               
            
                  11.
               
               
                  Ellevte (subsidiære) anbringende: Artikel 4-7 og artikel 9 i delegeret forordning (EU) 2015/63 samt bilag I hertil er ugyldige, idet de tilsidesætter princippet om en effektiv domstolsbeskyttelse i henhold til chartrets artikel 47, stk. 1.
               
            
                  12.
               
               
                  Tolvte (subsidiære) anbringende: Beregningsgrundlaget i henhold til artikel 14, stk. 2, i delegeret forordning (EU) 2015/63, sammenholdt med denne forordnings artikel 3, nr. 11), er ugyldigt som følge af en tilsidesættelse af artikel 103, stk. 7, i direktiv 2014/59/EU og af princippet om ligebehandling.
               
            
                  13.
               
               
                  Trettende (subsidiære) anbringende: Beregningsgrundlaget i henhold til artikel 14, stk. 2, i delegeret forordning (EU) 2015/63, sammenholdt med denne forordnings artikel 3, nr. 11), er ugyldigt som følge af en tilsidesættelse af chartrets artikel 16.
               
            
                  14.
               
               
                  Fjortende (subsidiære) anbringende: Beregningsgrundlaget i henhold til artikel 14, stk. 2, i delegeret forordning (EU) 2015/63, sammenholdt med denne forordnings artikel 3, nr. 11), er ugyldigt som følge af en tilsidesættelse af artikel 49 TEUF, sammenholdt med artikel 54 TEUF.
               
            
         (1)  Kommissionens delegerede forordning (EU) 2015/63 af 21.10.2014 om supplerende regler til Europa-Parlamentets og Rådets direktiv 2014/59/EU for så vidt angår ex ante-bidrag til afviklingsfinansieringsordninger (EUT 2015, L 11, s. 44).
      
         (2)  Europa-Parlamentets og Rådets forordning (EU) nr. 806/2014 af 15.7.2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (EUT 2014, L 225, s. 1).
      
         (3)  Europa-Parlamentets og Rådets direktiv 2014/59/EU af 15.5.2014 om et regelsæt for genopretning og afvikling af kreditinstitutter og investeringsselskaber og om ændring af Rådets direktiv 82/891/EØF og Europa-Parlamentets og Rådets direktiv 2001/24/EF, 2002/47/EF, 2004/25/EF, 2005/56/EF, 2007/36/EF, 2011/35/EU, 2012/30/EU og 2013/36/EU samt forordning (EU) nr. 1093/2010 og (EU) nr. 648/2012 (EUT L 173, s. 190).